Նենսի Սփեքթոր

Նենսի Սփեքթոր (1959), թանգարանների ամերիկացի կուրատոր, Նյու Յորք նահանգի Նյու Յորք քաղաքի Մանհեթեն թաղամասի Հինգերորդ պողոտայում գտնվող Սողոմոն Գուգենհայմի թանգարանի գլխավոր կուրատորը։ Նախկինում եղել է Բրուքլինի Բրուքլին թանգարանի գլխավոր կուրատորը։


== Կյանք և կարիերա ==
Սփեքթորն ավարտել է Սարա Լոուրենս քոլեջի փիլիսոփայության բաժինը 1981 թվականին։ Մագիստրոսի աստիճան է ստացել Վիլյամս քոլեջում 1984 թվականին, 1997 թվականին City University Graduate Center-ից ստացել է փիլիսոփայության մագսիտրոսի դիպլոմ արվեստի պատմությունից։ Գուգենհայմի թանգարանի կուրատորն է 1989 թվականից։
Նյու Յորքի Սողոմոն Գուգենհայմի թանգարանում կազմակերպել է մի շարք ցուցահանդեսներ և հետահայաց ցուցադրություններ` նվիրված կունցեպտուալ լուսանկարչությանը, մի շարք ժամանակակից նկարիչների աշխատանքներին։ Նաև կազմակերպել է խմբային «Շարժվող պատկերներ» (2003), «Եզակի ձևեր» (կրկնվել է մի քանի անգամ, 2004) և «ցանկացած տարածք` ամեն դեպքում» (2008) ցուցահանդեսները։ 
Բեռլինի Դոյչե Գուգենհայմի հետ Սփեքթորը նախաձեռնել է Անդրեաս Սլոմինսկիի, Հիրոսի Սուգիմոտոյի և Լոուրենս Վեիների աշխատանքների ցուցադրությունները։
Եղել է 1997 թվականի Վենետիկի Բինեալեի  կուրատորը և 1998 թվականի Բեռլինի առաջին բիենալեի համակուրատորը։ 2007 թվականին Վենետիկի բիենալեում ԱՄՆ-ի ներկայացուցիչն էր, որտեղ ներկայացնում էր Ֆելիքս Գոնսալես Տորեսի աշխատանքների ցուցադրությունը։ Գրել է Մաուրիցիո Կատելանի, Լաք Թայմանսի, Դոուգլաս Գորդոնի, Թինո Սեհգայի, Աննա Գասկելի և մի շարք այլ արվեստագետների կատալոգների տեքստերը ցուցահանդեսների համար։
2017 թվականին, երբ Սպիտակ տունը խնդրել է Գուգենհայմի հավաքածուի մեջ մտնող Վան Գոգի Բնանկար ձյունովը` Սփեքթորը մերժել է` փոխարենն առաջարկելով Մաուրիցիո Կատելանի «Ամերիկա» աշխատանքը։
Սփեքթորն արժանացել է Փիթեր Նորթոն ընտանիքի հիմնադրամի Կուրատորների և Արվեստի քննադատների միջազգային ասոցիացիայի մրցանակի։ 2014 թվականին Artnet-ի կողմից ճանաչվել է որպես աշխարհի ամենակարևոր 25 կանանցից մեկը։ Ֆորբս ամսագիրը նրան ընդգրկել է «40-ն անց 40 կանայք» ցանկում:


== Ընտրված մատենագրություն ==
Spector, Nancy, and Félix González-Torres. Felix Gonzalez-Torres. New York: Guggenheim Museum, 1995.
Barney, Matthew, Nancy Spector, and Neville Wakefield. Matthew Barney: The Cremaster Cycle. New York: Guggenheim Museum, 2002.
Spector, Nancy, and Richard Prince. Richard Prince. New York: Guggenheim Museum, 2007.
ʻAnattā, . Phalang Thang 6 [hok]. Krungthēp: Khletthai, 1983.
Hanhardt, John G, Nancy Spector, Lisa Dennison, and Joan Young. Moving Pictures: Contemporary Photography and Video from the Guggenheim Museum Collections. New York: Solomon R. Guggenheim Museum, 2003.
Spector, Nancy, Maurizio Cattelan, Francesco Bonami, and Barbara Vanderlinden. Maurizio Cattelan. London: Phaidon, 2000.
Spector, Nancy, Maurizio Cattelan, and Nancy Spector. Maurizio Cattelan: All. New York, NY: Guggenheim Museum Publications, 2011.
Spector, Nancy. Theanyspacewhatever. New York: Guggenheim Museum, 2008.
Dennison, Lisa, and Nancy Spector. Singular Forms (sometimes Repeated): Art from 1951 to the Present. [exhibition] Guggenheim Museum. New York: Guggenheim Museum Publications, 2004.
González-Torres, Félix, and Nancy Spector. Felix Gonzalez-Torres: America. United States Pavilion, 52nd Venice Biennale, 2007. New York, NY: Guggenheim Museum Publications, 2007.


== Ծանոթագրություններ ==


== Արտաքին հղումներ ==
Պրոֆիլը Archived 2016-04-11 at the Wayback Machine. Սողոմոն Գուգենհայմի թանգարանի կայքում (անգլ.)
Աշխատանքների ամբողջական ցանկ (անգլ.)
Christopher Bollen. "The Curator", The New York Times, December 3, 2006